Kalij-citrat

Kalij-citrat je so kalija. Hemijska formula mu je C6H5K3O7 + H2O. Može se koristiti za kontrolu bubrežnog kamenca nastalog urinskom kiselinom i cistinom.

 Fizičke osobine 

To je bijeli, kristalni prah, neznatno higroskopan. Nema mirisa, dok mu je okus slankast. Na temperaturama iznad 275 °C se raspada. Rastvorljiv je u vodi i etanolu.

 Upotreba 

Kalij citrat se veoma brzo apsorbira ako se uzima oralno te se izlučuje urinom u vidu karbonata. Na taj način, efektivan je kao analgetik te smanjuje tegobe uzrokovane povećanom koncentracijom urinske kiseline. Iz tih razloga koristi se i u veterini, u liječenju pasa i mačaka, ali je najvećim dijelom korišten kao neiritirajući diuretik.

Kalij citrat je efektivan u tretmanu gihta i aritmije, ako oboljela osoba pati od hipokalemije. Zajedno s drugim sličnim lijekovima, može se koristiti u smanjenju opasnosti od kristalurije tokom terapije sulfonamidima. Široko je upotrebljavan u liječenju naslaga bubrežnog kamenca, a često ga upotrebljavaju oboljele osobe od cistinurije.

Također se koristi u bezalkoholnim pićima kao pufer.

Vanjski linkovi

Dr. GA Tanner: Kalijum citrat poboljšava funkciju bubrega kod pacova sa policističnom bubrežnom bolešću

Reference

Kategorija:Spojevi kalija
Kategorija:Aditivi sa E-brojem